OŠ Šenčur, 30. januar 2019

**SPOŠTOVANI STARŠI DEVETOŠOLCEV!**

Bliža se čas prijavno-vpisnega postopka, ko se bo moral vaš otrok odločiti čisto zares in oddati prijavnico na izbrano srednjo šolo. Čeprav znajo mladi navzven delovati malce brezskrbno, pa se obenem zavedajo, da zapuščajo eno vrsto izobraževanja in vstopajo v novo, dokaj (ne)znano. Kljub »mladosti« 14 oz. 15 let ob sebi potrebujejo odraslega človeka, ki ga spodbuja, spremlja, usmerja, posluša. Pravzaprav vse to starši že dolga leta izvajate. Ker pa se pri karierni orientaciji pojavljajo specifične informacije, vas vabimo na roditeljski sestanek na to temo.

V prvem delu bo z nami **dr. Darja Potočnik Kodrun**, ki je karierna svetovalka, specializirana za vodenje veščin prehoda otrok s posebnimi potrebami, nudi delavnice in svetovanja za otroke, mladostnike in odrasle.

Svoje predavanje je poimenovala **Kako pomagati mladostniku pri načrtovanju kariere**. Spregovorila vam bo o karieri za danes in jutri, perspektivnih poklicih, o procesih odločanja za poklic in seveda o težavah pri odločanju. V spremnem nagovoru predavateljica še pove: »*Ena izmed ključnih ugotovitev našega dolgoletnega dela je, da* ***za karierno orientacijo nikoli ni prezgodaj****. Natančneje, da je v zaključnem obdobju bodisi osnovne ali srednje šole zadnji čas, da se s karierno potjo otrok začnejo aktivno ukvarjati otroci sami in odrasli okoli njih, predvsem* ***starši, ki imajo pri tem zelo pomembno vlogo****.»*

V drugem delu vas bom **šolska** **psihologinja** seznanila z delom **KO na šoli**

(= karierna orientacija na šoli), ki je bilo že opravljeno in vas povedla skozi **Razpis za vpis v srednje šole**.

**Razredničarke sporočajo, da bodo GOVORILNE URE:**

Za **9. a od 16.30 do 17.00**;

za **9.b od 18.45 – 19.15;**

za **9.c od 16.30 do 17.00**

in za **9.d od 18.45 do 19.15**.

V matičnih učilnicah.

**Roditeljski sestanek bo v četrtek, 07. februarja 2019, v šolski jedilnici.**

**Prvi del (dr. Darja Potočnik Kodrun) bo potekal od 17.00 do 17.45.**

**Drugi del (šolska psihologinja) bo potekal od 17.50 do 18.45.**

*Lepo povabljeni!*

Mateja Potočnik Poljanšek, univ. dipl. psih.

šolska svetovalna delavka